**Szöveges indoklás**

**2015. évi költségvetési beszámolóhoz**

Mint minden év a 2015 is a költségvetés tervezéssel kezdődött. A tervezés alapja az előző év teljesítése és az önkormányzat által megadott irányelv volt.
Az otthon az alaptevékenységekhez kapcsolódóan a kapacitás kihasználás érdekében vendégétkeztetést biztosít, fürdőt üzemeltet, bérmosást végez és bérbe adja a gépjárművét.

A 2015 év költségvetési kiadást 201 373 E Ft-ra terveztük, a bér növekedése (ágazati pótlék garantált illetményre történő kiegészítés: 12 908 E Ft) és az éves elszámolásból származó
14 967 E Ft miatt 229 248 E Ft-ra módosult. A kiadási oldal 86,81%-ra teljesült, az alulteljesítés oka, hogy az önkormányzatnak 14 967 E Ft átutalása technikai ok miatt decemberben
nem valósult meg.
A költségvetés bevételi oldala 99,74%.

Az előbb említett kiadások és bevételek magukba foglalják az alapfeladat, valamint a szabadkapacitás terhére végzett feladatok kiadásait és bevételeit is.
( Kapacitás kihasználás céljából végzett tevékenység kiadása 15 171 E Ft.)

Az év elején az elkülönítő szobából és egy zuhanyzóból két férőhelyes szobát

alakítottunk ki.( 859 970) Ft. Mindkét helység kicsi volt, emiatt az eredeti funkciókat nem tudták megfelelően betölteni, viszont férőhelyre szükség volt.
Kettő elektromos betegágyat és súrológépet vásároltunk (677 E Ft)

A 2014 évi megtakarítás terhére a főzőkonyha felújítását terveztük (előirányzat:8 321 E Ft), amely nem valósult meg, mert évközben lehetőség nyílt pályázat benyújtására. Novemberben tudtam meg, hogy a pályázat nem nyert támogatást. Ezt a pénzt a tavalyi pénzmaradvánnyal együtt konyhafejlesztésre szeretnénk fordítani.

Örömmel fogadtuk az önkormányzati döntést, amelynek révén az épületek külső felújítása és a nyílászárók üvegbetétjeinek cseréjére és festésére került sor.

*Személyi juttatások* előirányzata 86 209 E Ft, évközben a központi költségvetéstől kapott kiegészítések és az önkormányzat által biztosított juttatás miatt 96 400 E Ft-ra módosult.

A bérekre kifizetett pénzmeghaladja a fenntartói finanszírozást, ezért a saját bevételből félévkor
7 228 E Ft-ot adtunk át, az év végi kötelezettség a fent említett 14 967 E Ft.

A Gödöllői Munkaügyi Központtól 1 fő közfoglalkoztatásra kaptunk 80%-os bértámogatást.

Az Otthon működéséhez kapcsolható *készlet* és *szolgáltatási* kiadások az előirányzatoknak
megfelelően alakultak. (96,93%, 93, 35%)

*A költségvetési bevételek*ből (saját bevétel: 111 792 E Ft) a legnagyobb tétel a térítési díjakból származik 83  830 E Ft, az előirányzathoz viszonyítva 100,08%-ra alakult. A vendégétkeztetés bevétele a tervezett alatt teljesült (97%), a 2014 es évhez viszonyítva az alapellátás 2 344 ebéddel vásárolt kevesebbet, még a nappali ellátás 1 223 adaggal többet. Az ebéd árával igyekszünk jóval a piaci ár alatt maradni és diétás ételeket is készítünk. A konkurenciával szemben hátrányt jelenthet, hogy menüválasztást nem tudunk biztosítani, a konyhai feltételek erre nem adottak
Némi elmaradást, közel 400 E Ft-ot mutat a fürdő bevétele, amelynek oka, hogy a babúszást végző oktatók óraszáma lecsökkent.
December 31-én 29 341 E Ft záró pénzkészlettel zártunk, említést érdemel a 14 967 E Ft elszámolásból származó kötelezettség, amelynek teljesítése januárban megtörtént.

A fent maradó pénzt, megtakarítást,( 14 374 E Ft) konyha bővítésére szeretnénk fordítani.

Veresegyház, 2016. május 12.

Tóth Gáborné

intézményvezető